Diari Oficial de la Generalitat Valenciana


Sumari del DOGV 7734, del 04-03-2016 (2016/1451)

Resolució de 23 de febrer de 2016, de la Conselleria d'Habitatge, Obres Públiques, i Vertebració del Territori per la qual es renuncia a la licitació número CMAYOR/2014/25/79. Segregat del projecte de duplicació de l'avinguda de la Ribera-Tram CV-50 A CV-5710. Alzira (València)
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1451


Data del document
:   23-02-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte d'obres

Resolució de 23 de febrer de 2016, de la Conselleria d'Habitatge, Obres Públiques, i Vertebració del Territori per la qual es renuncia a la licitació número CMAYOR/2014/25/79. Segregat del projecte de duplicació de l'avinguda de la Ribera-Tram CV-50 A CV-5710. Alzira (València) [2016/1451]  
Vista la proposta, de data 1 de desembre de 2015, del director general d'Obres Públiques, Transports i Mobilitat, de l'expedient de referència l'objecte de la qual és l'obra: Segregat del projecte de duplicació de l'avinguda de la Ribera. Tram CV-50 a CV-5710. Alzira (València), i de conformitat amb els següents antecedents de fet:  
1. En data 10 d'abril de 2015 va aprovar el secretari autonòmic d'Infraestructures, Territori i Medi Ambient (per delegació de competències segons resolució de la consellera d'Infraestructures, Territori i Medi Ambient de l'1 d'agost de 2014) l'expedient de contractació de referència, juntament amb les despeses corresponents, i es disposà l'inici d'un procediment obert, amb adjudicació a l'oferta econòmicament més avantatjosa en funció de diversos criteris.  
2. En data 24 de juny de 2015 resol el secretari autonòmic d'Infraestructures, Territori i Medi Ambient (per delegació de competències segons resolució de la consellera d'Infraestructures, Territori i Medi Ambient de l'1 d'agost de 2014) retardar la data de l'obertura de les ofertes econòmiques de l'expedient de referència, prevista per al dia 1 de juliol de 2015, fins a un nou assenyalament.  
3. En data 30 de novembre de 2015 emet un informe el cap del Servei de Projectes i Obres, en el qual manifesta que «les necessitats pressupostàries per a actuacions destinades a millores de seguretat viària i el manteniment dels ferms de les carreteres de titularitat autonòmica ens obliguen a prioritzar aquest tipus d'inversions enfront d'altres d'ampliació de la xarxa viària les dades de demanda de les quals no justifiquen la seua necessitat a curt termini».  
  
Fonaments de dret  
1. L'article 155 del Real Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, estableix, al punt tercer, que «només podrà renunciar-se a la celebració d'un contracte per raons d'interés públic justificades com cal en l'expedient. En aquest cas, no podrà promoure's una nova licitació del seu objecte mentres subsistisquen les raons al·legades per a fonamentar la renúncia».  
2. La consellera d'Habitatge, Obres Públiques i Vertebració del Territori és competent per a adoptar la present resolució de conformitat amb l'article 28 de la Llei 5/1983, de 30 de desembre, del Consell.  
  
Vistos els preceptes legals esmentats i la resta de disposicions de caràcter general i pertinent aplicació, resolc:  
  
Primer  
Aprovar la renúncia a la celebració del contracte de «Segregat del projecte de duplicació de l'avinguda de la Ribera. Tram CV-50 a CV-5710. Alzira (València)» per raons d'interés públic per a atendre necessitats pressupostàries d'actuacions més prioritàries.  
  
Segon  
Alliberar el crèdit corresponent.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes, comptat des de l'endemà de la notificació, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, conformement amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga interposar-se qualsevol altre recurs que es considere oportú.  
  
València, 23 de febrer de 2016. La consellera d'Habitatge, Obres Públiques i Vertebració del Territori: M.ª José Salvador Rubert.